[Автоматична конфигурация на електронна поща (Autodiscover/Autoconfig)](/bg/kb/view/avtomatichna_konfiguratsia_na_elektronna_poshta_autodiscover_autoconfig "Автоматична конфигурация на електронна поща (Autodiscover/Autoconfig)")

 Чрез услугите Autodiscover и Autoconfig e-mail програмите могат да бъдат автоматично конфигурирани да се свързват с електронните пощенски кутии на нашите сървъри, използвайки IMAP и SMTP през SSL.
Към момента автоматичната конфигурация на нашите сървъри се поддържа за следните e-mail програми:- Mozilla Thunderbird (Аutoconfig)- Microsoft Outlook 2007 - 2013 (Аutodiscover, Windows)- KMail (Аutoconfig)
Това е списък с програми, при които сме тествали, че работят правилно с автоматичната конфигурация. Възможно е и други e-mail програми също да работят коректно.
Използване на автоматичната конфигурация
След като въведете вашия e-mail адрес и парола по време на конфигуриране на вашата e-mail програма, тя ще претърси автоматично за всички възможни конфигурации.ВАЖНО: Ако вашият домейн не разполага със собствен SSL сертификат, може да видите предупреждение от e-mail програмата, че SSL сертификатът не е за вашия домейн, а за домейна на сървъра. Можете да игнорирате това съобщение и да продължите.ВАЖНО: Автоматичната конфигурация на електронната поща работи само ако хостът autodiscover.your\_domain.com (съответно autoconfig.your\_domain.com за услугата Autoconfig) сочи към IP адреса на вашия сървър. Самият поддомейн autodiscover не трябва да съществува в секцията "Поддомейни" на Контролния панел.
E-mail протоколи
Автоматичната конфигурация ще настрои вашата e-mail програма с IMAP акаунт за четене и със SMTP акаунт за изпращане на електронна поща. И двата акаунта ще бъдат конфигурирани с криптиран достъп (през TLS/SSL) до сървъра.
Ако желаете да използвате POP3 акаунт във вашата програма, е нужно да не използвате автоматичната конфигурация, а вместо това да конфигурирате ръчно вашата програма. Можете да използвате нашите подробни упътвания за конфигуриране на най-известните e-mail програми.
Спиране на услугата Autodiscover/Autoconfig
Можете да спрете услугата за автоматична конфигурация, като в секцията Поддомейни на Контролния панел създадете поддомейн с име autodiscover за спиране на услугата Autodiscover и съответно autoconfig за сприане на услугата Autoconfig.
 